इमरजेंसी पिल्स कब होती है असुरक्षित, कॉन्ट्रासेप्शन की जिम्मेदारी पर बात करना जरूरी
कई कपल्स ऐसे हैं जिनकी मैरिड लाइफ में कुछ सालों बाद ही फिजिकल रिलेशन में नीरसता आ जाती है। ऐसा होना कपल्स के रिश्ते के लिए खतरे की घंटी हो सकती है। फिजिकल रिलेशन से जुड़े कुछ उलझे सवालों के जवाब दे रहे हैं सेक्सोलॉजिस्ट डॉ. राजन भोसले।
आप कितने ही बिजी हों या किसी भी उम्र में हों, यदि आप दोनों के बीच प्यार है तो आपकी सेक्शुअल लाइफ भी एक्टिव होगी। कई कपल्स ऐसे भी हैं जिनकी मैरिड लाइफ में कुछ सालों बाद ही फिजिकल रिलेशन में नीरसता आ जाती है। ऐसा होना कपल्स के रिश्ते के लिए खतरे की घंटी हो सकती है। फिजिकल रिलेशन से जुड़े कुछ उलझे सवालों के जवाब दे रहे हैं सेक्सोलॉजिस्ट डॉ. राजन भोसले।
हमारी शादी को अभी चार महीने ही हुए हैं। हम अभी बेबी प्लान नहीं करना चाहते। मेरी परेशानी ये है कि पति कॉन्ट्रासेप्शन की जिम्मेदारी नहीं लेना चाहते। मैं कई बार पिल्स लेना भूल जाती हूं। ऐसे में कई बार अनसेफ संबंध बनने पर मुझे ही इमरजेंसी पिल्स भी लेनी पड़ती है। मैं जानना चाहती हूं कि इतनी सारी पिल्स लेने से कहीं आगे चलकर बेबी प्लानिंग में कोई परेशानी तो नहीं होगी? क्या मुझे पति से इस बारे में बात करनी चाहिए? 
ये आपकी ही नहीं कई महिलाओं की समस्या है। ज्यादातर पुरुष कॉन्ट्रासेप्शन की जिम्मेदारी नहीं लेना चाहते। उन्हें लगता है कि ये महिलाओं का काम है। फिजिकल रिलेशन में प्लेजर दोनों को मिलता है, लेकिन कॉन्ट्रासेप्शन की जिम्मेदारी आमतौर पर महिलाओं के हिस्से ही आती है, पुरुष इस मामले में पल्ला झाड़ लेते हैं।
आमतौर पर कॉन्ट्रासेप्टिव पिल्स लेने से आगे चलकर बेबी प्लानिंग में कोई परेशानी नहीं होती। कई महिलाएं शादी के शुरुआती सालों में पिल्स लेती हैं। हां, कई महिलाओं को पिल्स सूट नहीं करती। ऐसी स्थिति में पति को कंडोम इस्तेमाल करने के लिए कहा जाता है। या फिर महिलाएं गर्भनिरोध का कोई अन्य माध्यम अपनाती हैं।
जहां तक इमरजेंसी पिल्स की बात है तो जब भी अनसेफ संबंध बनें तो आप जितनी जल्दी हो सके पिल्स ले लें। इसमें देरी से प्रेग्नेंसी की संभावना रहती है।
यदि आपको कॉन्ट्रासेप्टिव पिल्स से किसी तरह की परेशानी हो रही है तो आप पति से कंडोम का इस्तेमाल करने के लिए कह सकती हैं।
अब तो कई कपल्स शादी से पहले गायनाकोलॉजिस्ट या सेक्सोलॉजिस्ट से मिलकर फिजिकल रिलेशन और कॉन्ट्रासेप्शन पर खुलकर बात करते हैं। इससे शादी के बाद की उलझनों से आसानी से बचा जा सकता है। आप दोनों चाहें तो अभी भी एक्सपर्ट से मिलकर सही सलाह ले सकते हैं।
फिजिकल रिलेशन तभी हेल्दी होता है जब दोनों पार्टनर खुश और संतुष्ट हों। यदि एक पार्टनर खुश नहीं, तो इसका असर रिश्ते पर पड़ता है। आप पति से इस बारे में खुलकर बात करें ताकि वो सही स्थिति को समझ सकें।
मेरी उम्र 52 साल है और मेरा मेनोपॉज हो गया है। पति को अब भी सेक्शुअल रिलेशन में पहले जैसी ही रुचि है, लेकिन मेरी इच्छा अब कम होने लगी है। इस बात को लेकर हमारे बीच कई बार अनबन हो जाती है। पति चाहते हैं कि हमारे बीच अब भी पहले की तरह एक्टिव फिजिकल रिलेशन हो, लेकिन मैं चाहकर भी ऐसा कर नहीं पाती। मैं जानना चाहती हूं पति पत्नी के बीच शारीरिक संबंध किस उम्र तक एक्टिव रहती है। क्या मेनोपॉज के बाद महिलाओं की इच्छा कम हो जाती है? 
आमतौर महिलाओं को लगता है कि मेनोपॉज के बाद उनकी सेक्शुअल लाइफ खत्म हो जाएगी। लेकिन ऐसा नहीं है। हां, मेनोपॉज के दौरान हार्मोनल बदलावों के कारण महिला की संबंध बनाने की इच्छा नहीं होती। लेकिन इसका मतलब ये नहीं होता कि इसके बाद पति-पत्नी के बीच फिजिकल रिलेशन खत्म हो जाता है। कई कपल के बीच 70 की उम्र में भी एक्टिव फिजिकल रिलेशन होता है।
मन से ये बात निकाल दें कि अब आप फिजिकल रिलेशन नहीं बना सकेंगी। तन के रिश्ते का संबंध मन से भी होता है। यदि आप खुद को मन से इसके लिए तैयार कर लेंगी तो तन से भी इसके लिए तैयार हो पाएंगी।
इस उम्र में बच्चे बड़े हो जाते हैं। पति-पत्नी को प्राइवेसी नहीं मिलती, जिसके चलते उनके रिश्ते में ठहराव आने लगता है।
आप पति के साथ कहीं बाहर घूमने निकल जाएं। जब दोनों को प्राइवेसी मिलेगी तो आपको भी सेक्शुअल रिलेशन में रुचि आएगी। कई कपल शादी के कई सालों बाद सेकंड हनीमून के लिए जाते हैं ताकि अपने रिश्ते में फिर से पहले जैसा रोमांच ला सकें। आप भी ऐसा कर सकते हैं।
जिन कपल के बीच लंबी उम्र तक फिजिकल रिलेशन एक्टिव होता है उनकी इम्यूनिटी मजबूत होती है और आपसी बॉन्डिंग भी बढ़ती है। आप भी अपने फिजिकल रिलेशन को रिवाइव करें और रिश्ते में ताजगी लाएं।
सेक्स सीरियसली के कुछ और सवालों के जवाब पढ़िए...
अननेचुरल सेक्शुअल रिलेशन से बचें:प्राइवेट पार्ट से डिस्चार्ज होना नॉर्मल नहीं, यूट्रस लाइनिंग और फैलोपियन ट्यूब हो सकती है डैमेज
आमतौर पर संबंध बनाते समय डिस्चार्ज होना सामान्य बात है। इससे लुब्रिकेशन होता है और संबंध बनाना आसान हो जाता है। लेकिन वजाइनल डिस्चार्ज से बदबू आना नॉर्मल नहीं है। ये इन्फेक्शन का संकेत हो सकता है।
पूरा पढ़ने के लिए लिंक पर क्लिक करें...
ब्रेस्ट साइज का डर मन में न लाएं:संबंध बनाने के बाद भी जब संतुष्टि न मिले, मन की बात कहना जरूरी है
जहां तक शारीरिक संतुष्टि की बात है तो ब्रेस्ट साइज से इसका कोई संबंध नहीं है। छोटे ब्रेस्ट वाली महिलाएं भी पार्टनर को उतना ही सुख देती हैं जितना बड़े ब्रेस्ट वाली। शारीरिक संतुष्टि शरीर की बनावट पर नहीं, आपसी सहयोग और रिश्ते की बॉन्डिंग पर निर्भर करती है।
पूरा पढ़ने के लिए लिंक पर क्लिक करें...
डॉ. राजन भोसले, एमडी 
प्रोफेसर एंड एचओडी, सेक्शुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें